CELEX: 62013TN0563
Language: sl
Date: 2013-10-24 00:00:00
Title: Zadeva T-563/13: Tožba, vložena 24. oktobra 2013 – Belgija proti Komisiji

14.12.2013   
            
            
               SL
            
            
               Uradni list Evropske unije
            
            
               C 367/38
            
         Tožba, vložena 24. oktobra 2013 – Belgija proti Komisiji
   (Zadeva T-563/13)
   2013/C 367/68
   Jezik postopka: nizozemščina
   
      Stranki
   
   
      Tožeča stranka: Kraljevina Belgija (zastopniki: J.-C. Halleux in M. Jacobs skupaj z F. Tuytschaeverjem, odvetnikom, in M. Varga, odvetnico)
   
      Tožena stranka: Evropska komisija
   
      Predloga
   
   Tožeča stranka Splošnemu sodišču predlaga, naj:
   
               —
            
            
               to ničnostno tožbo razglasi za dopustno in utemeljeno in zato izpodbijani sklep razglasi za ničen v delu, v katerem se nanaša na odhodke Kraljevine Belgije v višini 4 108 237,42 EUR, ali vsaj omeji znesek, ki se izključi iz financiranja, na 1 268 963,04 EUR;
            
         
               —
            
            
               Komisiji naloži plačilo stroškov.
            
         
      Tožbeni razlogi in bistvene trditve
   
   Tožeča stranka predlaga razglasitev ničnosti Izvedbenega sklepa Komisije 2013/433/EU z dne 13. avgusta 2013 o izključitvi nekaterih odhodkov držav članic iz naslova Jamstvenega oddelka Evropskega kmetijskega usmerjevalnega in jamstvenega sklada, Evropskega kmetijskega jamstvenega sklada in Evropskega kmetijskega sklada za razvoj podeželja iz financiranja Evropske unije (1) v delu, v katerem se nanaša na odhodke, ki so nastali Kraljevini Belgiji.
   Tožeča stranka v utemeljitev tožbe navaja tri tožbene razloge:
   
               1.
            
            
               Kršitev obveznosti obrazložitve in načela pravne varnosti, ker naj bi izpodbijani sklep tožeči stranki le nepopolno omogočal, da razume kršitev, ki se ji očita.
            
         
               2.
            
            
               Kršitev členov 125, 125b(1) in 125d Uredbe (ES) št. 1234/2007 (2) ter členov 25, 28(1), 29 in 33 Uredbe (ES) št. 1580/2007, (3) ker naj bi Komisija ugotovila, da je bila organizacija Greenbow cvba neupravičeno priznana kot organizacija proizvajalcev.
            
         
               3.
            
            
               Kršitev načela sorazmernosti, ker naj Komisija popravka financiranja ne bi omejila na odhodke, ki so se nanašali na člane organizacije Greenbow, ki naj je ne bi bilo mogoče samostojno priznati kot organizacijo proizvajalcev.
            
         
      (1)  UL L 219, str. 49.
   
      (2)  Uredba Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode (Uredba o enotni SUT), (UL L 299, str. 1).
   
      (3)  Uredba Komisije (ES) št. 1580/2007 z dne 21. decembra 2007 o določitvi izvedbenih pravil za uredbe Sveta (ES) št. 2200/96, (ES) št. 2201/96 in (ES) št. 1182/2007 v sektorju sadja in zelenjave (UL L 350, str. 1).